AKT-EY-ministerineuvoston päätös N:o 1/2000, tehty 27 päivänä heinäkuuta 2000, 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä



Virallinen lehti nro L 195 , 01/08/2000 s. 0046 - 0048

Virallinen lehti nro L 317 15/12/2000 s. 1 - 353



AKT-EY-ministerineuvoston päätös N:o 1/2000, tehty 27 päivänä heinäkuuta 2000, 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä (2000/483/EY) AKT-EY-MINISTERINEUVOSTO, joka ottaa huomioon Loméssa 15 päivänä joulukuuta 1989 allekirjoitetun ja Port Louisissa 4 päivänä marraskuuta 1995 tarkistetun neljännen AKT-EY-yleissopimuksen, jäljempänä "yleissopimus", ja erityisesti sen 366 artiklan 3 kohdan, sekä katsoo seuraavaa: (1) Neuvottelut uudesta AKT-EY-kumppanuussopimuksesta, jäljempänä "sopimus", saatettiin päätökseen Brysselissä 2 ja 3 päivänä helmikuuta 2000. Sopimus ei tule voimaan ennen kuin sen 93 artiklan mukaiset ratifiointimenettelyt on saatu päätökseen. (2) AKT-EY-suurlähettiläskomitea teki 28 päivänä helmikuuta 2000 päätöksen N:o 1/2000(1) siirtymäkauden toimenpiteistä, joita sovelletaan 1 päivään elokuuta 2000. (3) Yleissopimuksen 366 artiklan 3 kohdan toisen alakohdan mukaisesti ministerineuvosto päättää 2 päivän elokuuta 2000 ja sopimuksen voimaantulon välisen ajankohdan siirtymäkauden toimenpiteistä. (4) Lukuun ottamatta yhdeksännen Euroopan kehitysrahaston (EKR) varojen käyttöönottoa ja täytäntöönpanoa koskevia säännöksiä, osapuolet pitävät asianmukaisena sopimuksen soveltamisen aikaistamista 2 päivästä elokuuta 2000. (5) Yhdeksännen EKR:n varojen käyttöönottoon ja täytäntöönpanoon liittyvät säännökset eivät voi tulla voimaan ennen sopimukseen liitetyn rahoituspöytäkirjan voimaantuloa. Siirtymävaiheen rahoitusyhteistyö rahoitetaan näin ollen edellisistä EKR:ista jäljellä olevista varoista. (6) Sitä vastoin yhdeksännestä EKR:sta käytettävissä olevien varojen ohjelmointi voidaan aloittaa ennen sopimuksen liitteenä olevan rahoituspöytäkirjan voimaantuloa. Tällainen ohjelmointi voi sisältää yhdeksännestä EKR:sta käytettävissä olevien varojen ohjeellisen jaon mutta ei varojen sitomista, ON PÄÄTTÄNYT SEURAAVAA: 1 artikla Sopimuksen väliaikainen soveltaminen 1. Aikaistetaan sopimuksen määräyksien soveltamista 2 päivästä elokuuta 2000 seuraavin poikkeuksin: a) Liite I b) Liite II, 1 luku c) Liite IV, 3 luvun 17, 18 ja 19 artikla sekä 4-6 luku. 2. Sopimuksen sovellettavat määräykset korvaavat yleissopimuksen vastaavia aloja koskevat määräykset. 3. Edellä 1 kohdan mukaisesti aikaistettavat määräykset ovat voimassa 2 päivästä elokuuta 2000 myös niiden sopimuksen allekirjoittajavaltioiden osalta, jotka eivät olleet yleissopimuksen osapuolia. 4. Sopimus on tämän päätöksen liitteessä(2). 2 artikla Yleissopimuksen soveltamisen jatkaminen Yleissopimuksen seuraavia määräyksiä sovelletaan koko siirtymävaiheen ajan: a) Kolmannen osan II osaston 1 Iuvun voimassaoloa jatketaan yleissopimuksen 207 artiklan mukaisesti 31 päivään joulukuuta 2000 soveltamisvuosien 1998 ja 1999 siirtopäätösten ja toisen rahoituspöytäkirjan ylijäämien palauttamisen osalta (195 artiklan a alakohta). b) Yleissopimuksen kolmannen osan II osaston 3 luvun voimassaoloa jatketaan 31 päivään joulukuuta 2000 toimien osalta, joita koskeva tukipyyntö jätettiin ennen 1 päivää elokuuta 2000. Yleissopimuksen 281 artiklan mukaisesti ja jollei sopimuksen määräyksistä muuta johdu, otetaan ohjelmoinnissa huomioon ennen 1 päivää elokuuta 2000 jätettyjen tukipyyntöjen loppuunsaattamisen tarve, joita koskevia päätöksiä ei voida tehdä ennen 31 päivää joulukuuta 2000 tällaisten päätösten tekemiseen tarvittavien menettelyjen takia, ja varojen ohjeellista jakoa on mahdollisuuksien mukaan noudatettava ilmoitettujen kehitysohjelmien toteuttamiseksi. c) Sopimuksen kolmannen osan III osaston 3 luvun 3 ja 4 jaksoa sovelletaan kunnes varat on käytetty loppuun. Tämä sisältää Euroopan investointipankin hallinnoimat riskipääoman lisäykset, joista AKT-EY-ministerineuvosto on päättänyt siirtymäkauden aikana. d) Kolmannen osan III osaston i) 5 luvun 1 jaksoa niiden AKT-valtioiden osalta, jotka eivät poikkeuksellisista olosuhteista johtuen ole saattaneet loppuun yleissopimuksen mukaista ohjelmointia, ii) 5 luvun 2-6 jaksoa, iii) 6 lukua, sovelletaan kunnes uusi sopimus tulee voimaan. e) Ministerineuvoston valtuuksiin liittyvät määräykset päättää kuudennen, seitsemännen ja kahdeksannen EKR:n myöntämättä olevien määrärahojen käytöstä 195 artiklan b kohdan, 219 artiklan 2 kohdan d alakohdan, 245 artiklan 2 kohdan, 257 artiklan ja 282 artiklan 5 kohdan mukaisesti. 3 artikla Kuudennen, seitsemännen ja kahdeksannen EKR:n varat 1. Kuudennesta, seitsemännestä ja kahdeksannesta EKR:sta AKT-valtiolle ennen 1 päivää elokuuta 2000 yleissopimuksen 245 artiklan 1 kohdan, 254 ja 281 artiklan mukaisesti myönnetyt varat jäävät kyseiselle valtiolle. Näiden varojen ylijäämät käytetään sopimuksen asiaa koskevien määräysten mukaiseen ohjelmointiin. 2. Kuudennesta, seitsemännestä ja kahdeksannesta EKR:sta AKT-alueelle ennen 1 päivää elokuuta 2000 yleissopimuksen 160 artiklan mukaisesti myönnetyt varat jäävät kyseiselle alueelle. Näiden varojen ylijäämät käytetään sopimuksen asiaa koskevien määräysten mukaiseen ohjelmointiin. 3. Aikaisemmista EKR:ista myöntämättä jääneet varat myönnetään AKT-valtioille ja -alueille ja käytetään sopimuksen asiaa koskevien määräysten mukaiseen ohjelmointiin sanotun kuitenkaan rajoittamatta 2 artiklan d kohdan i alakohdan soveltamista. Myöntämättömiä varoja ovat tässä yhteydessä: a) varat, joita ei ole aikaisemmin myönnetty kuudennesta, seitsemännestä ja kahdeksannesta EKR:sta millekään tietylle AKT-valtiolle tai -alueelle 1 ja 2 kohdan mukaisesti; ja b) Stabex- ja Sysmin-välineistä tämän päätöksen 2 artiklan a ja b alakohdassa määritellyn ajanjakson jälkeen jäljellä olevat varat, lukuun ottamatta ennen 30 päivää syyskuuta 2000 päätettävää rahoitusvarausta, joka tehdään ennen 31 päivää joulukuuta 2000 tehtävän 2 artiklan a ja b alakohdassa tarkoitetun päätöksen rahoittamiseksi. Tähän rahoitusvaraukseen osoitetut varat käsittävät Stabex-välineen soveltamisesta johtuvat oikeudet. Tämän päätöksen tullessa voimaan Stabex-tilillä olevat varat siirretään vähitellen erityiselle EKR-tilille. Rahoitusvarauksesta 31 päivänä joulukuuta 2000 erityisellä Stabex-tilillä jäljellä olevat varat siirretään erityiselle EKR-tilille ennen 31 päivää joulukuuta 2001. AKT-EY-suurlähettiläskomitea päättää tämän rahoitusvarauksen laskutavasta, sen lopullisesta määrästä ja mahdollisen käyttämättömän määrän siirtämistavasta erityiselle EKR-tilille ennen 30 päivää syyskuuta 2000. 4 artikla Yritystoiminnan kehittämiskeskus 1. Kaikki teollisuuden kehittämiskeskuksen voimavarat ja toimet siirretään yritystoiminnan kehittämiskeskukselle. 2. Suurlähettiläskomitea nimittää mahdollisimman pian ennen 1 päivää joulukuuta 2000 avoimen ja tasapuolisen valintamenettelyn perusteella kaksi apulaisjohtajaa yritystoiminnan kehittämiskeskukseen 31 päivänä elokuuta 2002 päättyväksi siirtymäkaudeksi. 5 artikla Työjärjestys 1. Ministerineuvosto ja suurlähettiläskomitea vahvistavat työjärjestyksensä kuuden kuukauden kuluessa tämän päätöksen voimaantulosta ottaen huomioon sopimuksen väliaikaisen soveltamisen ja sopimuksen 15 artiklan 5 kohdan ja 16 artiklan 3 kohdan mukaisesti. 2. Ministerineuvoston 22 päivänä toukokuuta 1997 tekemällä päätöksellä(3) ja suurlähettiläskomitean 18 päivänä maaliskuuta 1997 tekemällä päätöksellä(4) vahvistettuja työjärjestyksiä sovelletaan kunnes 1 kohdassa mainittu työjärjestys hyväksytään. 6 artikla Tämän päätöksen täytäntöönpano AKT-valtioiden, jäsenvaltioiden ja yhteisön on kunkin osaltaan toteutettava tarvittavat toimenpiteet tämän päätöksen täytäntöönpanemiseksi. 7 artikla Tämän päätöksen voimaantulo ja vahvistaminen Tämä päätös tulee voimaan 2 päivänä elokuuta 2000. Sitä sovelletaan sopimuksen voimaantuloon, kuitenkin enintään 1 päivään kesäkuuta 2002. Ministerineuvosto voi päättää sen soveltamisen jatkamisesta. Tehty Brysselissä 27 päivänä heinäkuuta 2000. AKT-EY-ministerineuvoston valtuuttamana AKT-EY-suurlähettiläskomitean puheenjohtaja Y. Azor-Charles (1) EYVL L 56, 1.3.2000, s. 47. (2) Tämä liite julkaistaan mahdollisimman pian. (3) EYVL L 220, 11.8.1997, s. 58. (4) EYVL L 220, 11.8.1997, s. 62.